8-я армія (Нямецкая імпэрыя)

**8-я А́рмія** () — вайсковае аб’яднаньне армейскага ўзроўню імпэрскай Нямецкай Арміі падчас Першай сусьветнай вайны.

Была сфармавана падчас мабілізацыі ў жніўні 1914 году на аснове І Армейскай інспэкцыі. Удзельнічала ў баявых дзеяньнях на тэрыторыі Ўсходняй Прусіі супраць войскаў Расейскай імпэрыі.

* I фармаваньне. Кіраўніцтва і палявы штаб арміі створаны 2 жніўня 1914 году. 8 армія расфармавана 29 верасьня 1915 году.
* II фармаваньне. Кіраўніцтва і палявы штаб арміі створаны 30 сьнежня 1915 году ў надбалтыйскім рэгіёне. 8 армія расфармавана 21 студзеня 1919 году.

## Гісторыя баявых дзеяньняў
Згодна з плянам Шліфэна Нямеччына разгарнула асноўныя сілы (сем арміяў) на Заходнім фронце, а на Ўсходзе сканцэнтравала супраць Расеі толькі 8-ю армію, у склад якой увайшлі 4 вайсковыя карпусы.

Войскі 8-й арміі, выкарыстоўваючы асаблівасьці мясцовасьці, не займалі суцэльнага фронту, а разьмяшчаліся асобнымі групамі (па корпусе) на ўмацаваных раёнах на галоўных кірунках. Усяго 8-я армія на пачатку вайны складалася з 15 пяхотных і 1 кавалерыйскай дывізіяў (200 тысячаў чалавек), 1044 гармат (у тым ліку 156 цяжкіх), 56 самалётаў. Начале арміі стаяў генэрал-палкоўнік фон Прытвіц.

Галоўнай мэтаю 8-й арміі была абарона Ўсходняй Прусіі і дапамога аўстра-вугорскім войскам, якія, паводле пляну нямецкага камандаваньня, павінны былі адыграць галоўную ролю ў барацьбе з Расеяй.

## Баявы склад на 1914 год
* I Корпус (Генэрал-лейтэнант Герман фон Франсуа), Кралявец
** 1-я пяхотная дывізія
** 2-я пяхотная дывізія
* XVII Корпус (Генэрал ад кавалерыі Аўгуст фон Макензен), Данцыг
** 35-я пяхотная дывізія
** 36-я пяхотная дывізія
* XX Корпус (Генэрал ад інфантэрыі Фрыдрых фон Шольц), Аленштайн
** 37-я пяхотная дывізія
** 41-я пяхотная дывізія
* I Рэзэрвовы корпус (Генэрал-лейтэнант Ота фон Бэлаў), фармаваўся падчас мабілізацыі
** 1-я рэзэервовая пяхотная дывізія
** 36-я рэзэервовая пяхотная дывізія
* 3-я Рэзэрвовая дывізія (Генэрал-лейтэнант Курт фон Морген), фармавалася падчас мабілізацыі
* 1-я Кавалерыйская дывізія (Генэрал-лейтэнант Герман Брэхт), фармавалася падчас мабілізацыі
* Корпус ''Ляндвэра'' (Генэрал ад інфантэрыі Рэмус фон Войрш)

## Камандуючыя

### Першае фармаваньне

* Генэрал-палкоўнік Максіміліян фон Прытвіц (1914)
* Генэрал-палкоўнік Паўль фон Гіндэнбург (1914)
* Генэрал ад артылерыі Рыхард фон Шуберт (1914)
* Генэрал ад інфантэрыі Герман фон Франсуа (1914)
* Генэрал ад інфантэрыі Ота фон Бэлаў (1914)
* Генэрал ад артылерыі Фрыдрых фон Шольц (1915)

### Другое фармаваньне
* Генэрал ад інфантэрыі Ота фон Бэлаў (1915)
* Генэрал ад інфантэрыі Макс фон Фабек (1916)
* Генэрал ад інфантэрыі Бруна фон Мудра (1916)
* Генэрал ад артылерыі Фрыдрых фон Шольц (1917)
* Генэрал ад інфантэрыі Оскар фон Гут’ер (1917)
* Генэрал ад інфантэрыі (пасьля генэрал-палкоўнік) Гюнтэр фон Кірхбах (1917)
* Генэрал ад інфантэрыі Г’юга фон Катэн (1918)

## Глядзіце таксама
* Баявы расклад Нямецкай імпэрскай арміі ў 1914 годзе

## Крыніцы

## Літаратура
* Hermann Cron, Imperial German Army 1914-18: Organisation, Structure, Orders-of-Battle [first published: 1937], 2002, Helion & Co, .
* Ellis, John; Cox, Michael (1993). The World War I Databook. Aurum Press Ltd. .

Катэгорыя:Вайсковая гісторыя Нямеччыны
Катэгорыя:Арміі Нямеччыны ў Першай сусьветнай вайне